पटना [राज्य ब्यूरो]। राष्ट्रीय खेल दिवस के अवसर पर पटना में आयोजित सम्मान समारोह में अंतरराष्ट्रीय शूटर श्रेयसी सिंह, कबड्डी खिलाड़ी शमा परवीन और रग्बी खिलाड़ी स्वीटी कुमारी को राज्य श्रेष्ठ खेल सम्मान प्रदान किया गया। अंतरराष्ट्रीय श्रेणी के दिव्यांग वर्ग में शरद कुमार को भी राज्य श्रेष्ठ खेल सम्मान दिया गया। खिलाडि़यों को प्रदेश के उपमुख्यमंत्री सुशील कुमार मोदी ने सम्‍मानित किया।